
Fenntarthatóság és rendezvények, a Szélrózsa Találkozó környezetvédelmi intézkedései

A pályamunka a rendezvényipar fejlesztésére irányult, környezetvédelmi szempontból. A cél, egy olyan szervezési és lebonyolítási struktúra kialakítása volt, ami környezeti fenntarthatósági szempontból előrehaladott és példaként tud szolgálni hasonló méretű esemény tervezésénél. Ehhez az alapot a 2022 nyarán megtartott Szélrózsa Találkozó adta, ugyanis itt próbáltunk ki új techinkákat a cél érdkében. A dolgozatban bemutatom miért van szükség ezekre az intézkedésekre, továbbá az általunk megvalósított módszereket is ismertetem. Az eredményt többek között egy kérdőíves kutatással vizsgáltunk, melyet a résztvevők töltöttek ki a helyszínen és online formában. A visszajelzések alapján a célunk jelentős részét elértük, a fejlesztésre szoruló területeket pedig új szemszögből más megvalósítási formában fogjuk tervezni a jövőben. 
Azt gondolom, hogy mind egyéni és mind társadalmi szinten felelősséget kell vállalnunk a környezetvédelem lépéseiben. Minél több gazdasági hatalma van egy egyénnek vagy szervezetnek, annál nagyobb súlya van a döntéseinek.  Szerettem volna ha nem csak a háztartásomban és a magánéletemben tehetek az ügy érdekében, hanem egyel tágabb szervezeti szinten is. A költségvetési és helyszíni kereteken belül a legtöbb lehetőséget megragadtuk a cél érdekében, és egy alacsony ökológiai lábnyommal rendelkező rendezvényt hoztunk létre. 




